Komission asetus (EY) N:o 1338/95, annettu 13 päivänä kesäkuuta 1995, tietyistä kalastustuotteista maksettavan taloudellisen korvauksen myöntämistä koskevista yksityiskohtaisista soveltamissäännöistä annetun asetuksen (ETY) N:o 3902/92 muuttamisesta (ETA:n kannalta merkityksellinen teksti)



Virallinen lehti nro L 129 , 14/06/1995 s. 0007 - 0008



KOMISSION ASETUS (EY) N:o 1338/95, annettu 13 päivänä kesäkuuta 1995, tietyistä kalastustuotteista maksettavan taloudellisen korvauksen myöntämistä koskevista yksityiskohtaisista soveltamissäännöistä annetun asetuksen (ETY) N:o 3902/92 muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisestä kalastus- ja vesiviljelytuotealan markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92 (1), sellaisena kuin se on viimeksi muutettuna asetuksella (EY) N:o 3318/94 (2), ja erityisesti sen 12 artiklan 6 kohdan ja 12 a artiklan 2 kohdan, sekä katsoo, että komission asetuksen (ETY) N:o 3902/92 (3), sellaisena kuin se on muutettuna asetuksella (EY) N:o 3515/93 (4), 2 artiklan 1 kohdan mukaan taloudellista korvausta voidaan myöntää ainoastaan sellaiselle tuottajajärjestölle, joka itse soveltaa yhteisön vetäytymishintaa ja varmistaa, että sen jäsenet noudattavat sitä ensimmäisessä myyntiin saattamisvaiheessa koko kalastusvuoden ajan asetuksen (ETY) N:o 3759/92, jäljempänä "perusasetus", 12 artiklan 1 kohdan a ja d alakohdassa vahvistettujen edellytysten mukaisesti, perusasetuksen 12 a artiklassa otetaan käyttöön tietyin edellytyksin jäsenvaltioiden tuottajajärjestöille myöntämä erityinen taloudellinen korvaus; olisi täsmennettävä tämän erityisen taloudellisen korvauksen kuukausittaisten ennakkomaksujen laskentamenetelmää, ja tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3902/92 seuraavasti: 1) Lisätään 9 artiklan jälkeen 9 a artikla seuraavasti: "9 a artikla 1. Liitteessä I a olevan menetelmän mukaisesti suoritettua kuukausittaisten ennakkomaksujen laskentaa lukuun ottamatta kaikkia tässä asetuksessa säädettyjä taloudellisen korvauksen myöntämistä koskevia yksityiskohtaisia sääntöjä sovelletaan soveltuvin osin perusasetuksen 12 a artiklassa tarkoitetun erityisen taloudellisen korvauksen myöntämiseen. 2. Kun tuottajajärjestö on saanut erityistä taloudellista korvausta kalastusvuoden aikana perusasetuksen 12 a artiklan 1 kohdassa säädetyissä rajoissa, kuukauden tai kuukausien aikana kaupan pidettyjä ja markkinoilta vedettyjä määriä, joille on maksettu erityistä taloudellista korvausta, ei huomioida mahdollisesti taloudellista korvausta saavien määrien laskennassa." 2) Lisätään tämän asetuksen liite liitteeksi I a liitteen I jälkeen. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä kesäkuuta 1995. Komission puolesta Emma BONINO Komission jäsen (1) EYVL N:o L 388, 31.12.1992, s. 1 (2) EYVL N:o L 350, 31.12.1994, s. 15 (3) EYVL N:o L 392, 31.12.1992, s. 35 (4) EYVL N:o L 320, 22.12.1993, s. 8 LIITE "LIITE I a Erityisestä taloudellisesta korvauksesta suoritettavan ennakon laskutapa (1) [asetuksen (ETY) N:o 3759/92 12 a artikla] Laji: Kuukausi: A. Myyntiin saatetut määrät kyseisen ETK:n (2) ensimmäisen kuukauden ensimmäisen päivän ja kyseisen ETK-kuukauden viimeisen päivän välisenä aikana, lukuun ottamatta tavallisten kuukausien myyntiin saatettuja määriä: ................ kg B. Saman ajanjakson kuluessa markkinoilta vedettyjen määrien kertymä, lukuun ottamatta tavallisina kuukausina markkinoilta vedettyjä määriä: ................ kg C. Kyseisten markkinoilta vedettyjen määrien keskiprosentti: ................ % (B: A × 100) Korvattava määrä = (vetäytymishinta × 0,93 - kiinteä arvo) D. Sisällytettävä markkinoilta vedettyjen määrien kokonaismäärä (enintään 14 % myyntiin saatetuista määristä) >TAULUKON PAIKKA> Kuukauden ennakko = ETK:sta arvioitu ennakko yhteensä - edelliseltä ETK-kuukaudelta tai edellisiltä ETK-kuukausilta saatu ennakko. (1) Laskelma tehdään tarvittaessa väliaikaisten tietojen perusteella (lopulliset tiedot on vahvistettava kahden kuukauden kuluessa kyseisestä kuukaudesta). (2) Erityistä taloudellista korvausta (ETK) voidaan antaa ainoastaan kolmena kuukautena markkinointivuoden aikana, joista enintään kahtena kuukautena peräkkäin."